google/wiki40b huggingface dataset:
Grécke národné futsalové družstvo mužov

Vrcholné podujatia

Na majstrovstvá sveta FIFA sa gréckemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné piate, keď prehralo všetky stretnutia. V ďalších 2 kvalifikáciách zvíťazilo iba v jedinom zápase a do play-off nepostúpilo. V kvalifikácii na MS 2012 muselo hrať Grécko už predkvalifikačné kolo, v ktorom vyhralo vyhralo 2 zápasy, ale vinou horších vzájomných zápasov sa neprebojovalo medzi 2 postupujúce družstvá.
Rovnako sa grécke družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú v roku 1998 na ME 1999. V prvých dvoch nebodovalo vôbec, rovnako ako aj v kvalifikácii na ME 2007. Preto muselo v roku 2009 absolvovať už predkvalifikačné kolo, ktoré aj jasne vyhralo a postúpilo do hlavnej kvalifikácie. V nej však bodovalo iba v jednom zápase. V predposlednej kvalifikácii, na ME 2012, muselo hrať opäť už predkvalifikáciu. Tentoraz v nej dokázalo iba raz remizovať, skončilo na 3. priečke v skupine a vyššie sa neprebojovalo. V kvalifikácii na ME 2014 s prehľadom postúpilo do hlavnej kvalifikácie a tam dokázalo prekvapujúco zdolať poľské družstvo, čo však stačilo iba na 3. miesto v skupine.
V roku 2010 sa družstvo zúčastnilo prvého ročníka Stredozemného pohára; v boji o celkové 10. miesto na turnaji prehralo až po penaltách so susedom z Turecka.
Luis Vaz de Camões

Život

Jeho dátum ani miesto narodenia nie sú presne známe. Narodil sa pravdepodobne v rokoch 1524/1525, v Lisabone alebo Coimbre. Pochádzal z rodiny Simão Vaz de Camões a jeho matkou bola Ana de Sá e Macedo, ktorá údajne zomrela pri pôrode. O jeho živote sa všeobecne vie len veľmi málo, ide väčšinou o dohady a závery, ktoré vyplývajú z dochovaných historických prameňov. Mladosť strávil v Coimbre, kde študoval na Univesidade de Coimbra. Pôsobil aj na dvore kráľa Jána III., kde sa venoval literárnej tvorbe. Z kráľovského dvora bol však vyhnaný po tom, čo vyšla najavo jeho aféra s Catherine d´Athayde, dcérou prvej dvornej dámy. Jeho trestom bola vojenská služba na fronte v Afrike. Stal sa členom armády portugalskej koruny. Pod jej zástavou bojoval v roku 1547 na africkom fronte v bitke proti Maurom o Ceutu a Maroko, kde prišiel o pravé oko.
V roku 1552 sa vracia do Lisabonu, no po zmätku, ktorý vznikol počas kresťanského národného sviatku Corpo de Deus na lisabonskom námestí Roccio, kde zranil kráľovského úradníka, sa dostáva na niekoľko mesiacov do väzenia. Z väzenia bol prepustený pod podmienkou, že sa zúčastní vojenskej cesty do Indie. Tak sa aj stalo v roku 1553. Luis Vaz de Camões sa tak vydal po tej istej ceste, ktorú pred niekoľkými desaťročiami podnikol jeho vzdialený príbuzný – Vasco de Gama. O ich príbuzenstve možno hovoriť skôr ako o historickej zaujímavosti; Vasco de Gama bol bratrancom manželky Camõesovho starého otca.
Ďalšie vojenské cesty podnikol Camões počas svojej trojročnej služby do Malabar v novembri 1553 a niekoľko mesiacov strávil v Goa. V roku 1556 bol súčasťou expedície do Číny, nie však vo vojenskej funkcii, ale vo funkcii úradníka. Viac ako úradníckej funkcii sa však venoval tvorbe svojho eposu. Na spiatočnej ceste v roku 1569 jeho loď stroskotala v blízkosti ústia Mekongu a podľa legendy bol Camões jediným, ktorý prežil i s rukopisom Lusovcov.
Ani veľkolepé dielo akým sú Lusovci, nezaručilo jeho autorovi dlhovekosť a bohatstvo. Luis Vaz de Camões zomrel 10. júna 1580 na následky morovej epidémie, ktorá zachvátila Lisabon. Jeho pozostatky boli uložené v kostole Igreja de Santa Ana, ktorý bol však zničený počas deštruktívneho zemetrasenia v roku 1755, ktoré zasiahlo aj Lisabon. Jeho pozostatky boli exhumované a prevezené do Mosteiro dos Jerónimos, no nie je isté, či všetky nájdené kosti patrili práve Camõesovi. Vedľa jeho hrobky sa v Mosteiro des Jerónimos nachádza aj hrobka obľúbeného portugalského kráľa Sebastiána, tak ako aj spomínaného vzdialeného príbuzného Vasca de Gama. Na Camoesovej hrobke sa nachádza nápis "Aqui Jaz Luís de Camões Príncipe dos poetas de seu tempo. Viveu pobre e miseravelmente e assim morreu", ktorého autorom je Goncalo Coutinho, a ktorý môžeme preložiť ako: „ Tu leží Luís de Camões, knieža básnikov svojej doby. Žil chudobne a biedne, a tak aj zomrel.“
Rýchlostná cesta M70 (Maďarsko)

História

Výstavba rýchlostnej cesty sa začala v roku 2002, súčasne s výstavbou diaľnice M7 v blízkosti chorvátskej štátnej hranice pri obci Letenye. V novembri 2004 bol do užívania odovzdaný 18,6 km dlhý úsek po výjazd do obce Tornyiszentmiklós. O rok neskôr bol sprejazdnený aj zvyšok vrátane hraničného priechodu do Slovinska.  Výstavba M70 bola koordinovaná s výstavbou slovinskej diaľnice A5 bilaterálnou dohodou týchto dvoch krajín.

Spoplatnenie

Rýchlostná cesta M70  je od 1.Januára 2015 spoplatnená aj pre motorové vozidlá do celkovej hmotnosti 3,5 tony. Takisto je spoplatnený aj kilometer dlhý úsek medzi križovatkou M7 s M70 a chorvátskou štátnou hranicou.
ASP.NET

ASP.NET je súčasť .NET Frameworku firmy Microsoft pre tvorbu webových aplikácií a služieb. Je nástupcom technológie ASP (Active Server Pages) a priamym konkurentom JSP (JavaServer Pages).

Princípy ASP.NET

Aj keď názov ASP.NET je odvodený od staršej technológie pre vývoj webov ASP, obidve technológie sú veľmi odlišné. ASP.NET je založený na CLR (Common Language Runtime), ktorý je zdielaný všetkými aplikáciami postavenými na .NET Frameworku. Programátori tak môžu realizovať svoje projekty v akomkoľvek jazyku podporujúcom CLR, napr. Visual Basic.NET, JScript.NET, C#, Managed C++, ale aj mutácie Perlu, Pythonu a ďalších. Aplikácie založené na ASP.NET sú rýchlejšie, lebo sú predkompilované do jedného či niekoľkých málo DLL súborov, na rozdiel od čisto skriptovacích jazykov, kde sú stránky pri každom prístupe znovu a znovu parsované.
ASP.NET uľahčuje programátorom prechod od programovania klasických aplikácií pre Windows do prostredia webu: stránky sú poskladané z objektov, ovládacích prvkov (Controls), ktoré sú obdobou ovládacích prvkov vo Windows. Pri tvorbe webových stránok je teda možné používať ovládacie prvky ako tlačidlo (Button), nápis (Label) a ďalšie. Týmto prvkom je možné priraďovať určité vlastnosti, zachytávať na nich udalosti, apod. Tak, ako sa ovládacie prvky pre Windows samy kreslia do formulárov na obrazovku, kompilátor produkuje z webových ovládacích prvkov HTML kód, ktorý tvorí časť výslednej stránky poslanej do klientovho prehliadača.
Július Humaj

Život

Narodil sa v Galante. V rokoch 1955 až 1964 navštevoval Základnú deväťročnú školu v Galante. Po absolvovaní strednej všeobecnovzdelávacej školy pokračoval v štúdiu na vojenských školách. V rokoch 1969 – 1971 absolvoval štúdium na Vojenskom učilišti vo Vyškove na Morave. Následne bol prijatý za vojaka z povolania v hodnosti poručík. Do roku 1975 pracoval vo funkciách veliteľa tankovej roty, náčelníka štábu tankového práporu a veliteľa tankového práporu 8. mechanizovaného pluku v Bratislave. V rokoch 1975 – 1978 absolvoval štúdium na Vojenskej akadémii M.F. Frunzeho v Moskve v Moskve. Následne do roku 1983 velil 103. tankovému pluku v Humennom. neskôr absolvoval dvojročný kurz na Vojenskej akadémii v Brne. V rokoch 1983 až 1984 pôsobil v skupine vševojskovej prípravy oddelenia bojovej prípravy na veliteľstve Východného vojenského okruhu v Trenčíne. Potom do roku 1989 ako zástupca náčelníka oddelenia bojovej prípravy na veliteľstve Východného vojenského okruhu. V rokoch 1989 až 1992 bol menovaný za náčelníka operačného oddelenia – zástupcu náčelníka štábu na veliteľstve Východného vojenského okruhu. Od 1. januára 1992 bol náčelník operačnej správy Vojenského veliteľstva Východ. Toho istého roku bol povýšený do prvej generálskej hodnosti a 20. júla ustanovený do funkcie veliteľa Vojenského veliteľstva Východ. 1. januára 1993 bol poverený funkciou veliteľa Armády Slovenskej republiky v Trenčíne. Od 18. marca do 1. septembra 1994 plnil túto funkciu, následne bol menovaný zástupcom náčelníka Generálneho štábu Armády Slovenskej republiky v Trenčíne.
Ovláda ruský jazyk. Je ženatý, má dve deti.

Miesta vojenského pôsobenia

Bratislava, Humenné, Trenčín, Vyškov, Brno, Moskva

Ocenenia

V roku 1998 mu prezident Michal Kováč prepožičal štátne vyznamenanie Rad Ľudovíta Štúra III. triedy.
Teillay

Poloha

Obec má rozlohu 26,21 km². Najvyšší bod je položený 98 m n. m. a najnižší bod 37 m n. m.

Obyvateľstvo

Počet obyvateľov obce je 970 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sommery

Poloha

Obec má rozlohu 21,39 km². Najvyšší bod je položený 236 m n. m. a najnižší bod 117 m n. m.

Obyvateľstvo

Počet obyvateľov obce je 849 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Solideo

Solideo (iné názvy: pileolus, zucchetto) je malá okrúhla čiapočka, ktorú nosia katolícki duchovní.
Solideo predtým používali hlavne rehoľníci, ako ochranu v zime na vyholené koliesko na temene hlavy. Dnes sa používa skôr ako znak hodnosti duchovných podľa farieb. Solideo kňaz alebo biskup nosia spolu s reverendou pri bežnom nosení a pri svätej omši. Nie však na celú omšu, len pri bohoslužbe slova. Po modlitbe nad darmi sa solideo dáva dole ako prejavenie pokory a úcty k samotnému Bohu. Solideo sa môžu kňazi nosiť pod biretom a biskupi aj pod mitrou. Kňaz nosí solideo čiernej farby, biskupi fialovej farby, kardináli červenej farby a pápež bielej farby. Tiež premonstrátski opáti nosia solideo bielej farby, tento zvyk však nie je oficiálne povolený, správne podľa pôvodných platných predpisov majú užívať farbu čiernu. Môžeme vidieť tiež solideo čierne lemované fialovou niťou, to nosia kňazi s titulom monsignore.
Tiszafüredský obvod

Tiszafüredský obvod (maď. Tiszafüredi kistérség) je bývalá administratívna jednotka v Maďarsku v Jasovsko-veľkokumánsko-solnockej župe. Jeho sídlom bolo mesto Tiszafüred.
Muespach-le-Haut

Poloha

Obec má rozlohu 6,91 km². Najvyšší bod je položený 493 m n. m. a najnižší bod 410 m n. m.

Obyvateľstvo

Počet obyvateľov obce je 1 015 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sygic

Navigácia Sygic

Je dostupná vo viac ako 30 jazykoch, vrátane čínštiny, arabčiny, perzštiny, malajčiny, gréčtiny, ruštiny a európskych jazykov. Spolupracuje s poskytovateľmi máp Tom Tom Tele Atlas.
Podporuje nasledovné operačné systémy: Microsoft Windows, iOS, Symbian, Android, Samsung Bada.
Spoločnosť tvrdí, že najväčšie výhody jej systému sú: intuitívne používateľské rozhranie, rýchle vykresľovanie a výpočet trasy, nízka záťaž procesora a pamäte, automatická adaptácia na otočenie obrazovky, inteligentné rozoznanie a nastavenie klávesnice alebo dotykovej obrazovky a multiplatformový engine umožňujúci beh na akomkoľvek zariadení.
Spoločnosť bola založená v roku 2004.
Vesseaux

Poloha

Vesseaux má rozlohu 18,71 km². Najvyšší bod je položený 702 m n. m. a najnižší bod 219 m n. m.

Obyvateľstvo

Vesseaux má 1592 obyvateľov (2009).
Graf vývoja obyvateľstva:
Zdroje: INSEE
Richard Adolf Zsigmondy

Životopis

Jeho otec Adolph Zsigmondy bol zubný lekár, ktorý vynašiel operačné pomôcky pre dentistov.
Vychovala ho matka, pretože mu otec zomrel v roku 1880. Rád sa venoval horolezectvu so svojim bratom. Na vysokej škole sa začal zaujímať o prírodu, hlavne o chémiu a fyziku. Neskôr začal robiť experimenty vo svojom vlastnom laboratóriu.

Kariéra

Jeho akademická kariéra začala na fakulte medicíny Viedenskej univerzity, čoskoro odišiel na Technickú univerzita vo Viedni a neskôr na Mníchovskú univerzitu, kde študoval chémiu a získal doktorát v roku 1889. V Mníchove bol jeho učiteľom von Miller, tu sa začala jeho kariéra vedca. Neskôr sa vrátil do Rakúska, kde pracoval ako asistent v Grazi. Počas jeho práce dokončil svoju najdôležitejšiu prácu o koloidoch. Medzi rokmi 1908 a 1929 bol riaditeľom Inštitútu anorganickej chémie na univerzite v Göttingene.
Počas práce v sklárskom priemysle (1879), sa venoval práci na koloidnom zlate a objavil hydrosól zlata. Dokázal predvídať rôzne využitie koloidov, napríklad využitie pri rozptýlení svetla do rôznych spektier. Na to aby bolo umožnené také štúdium, on a Heinrich Siedentopf vynašli ultramikroskop (1903) a Zsigmondy ho použil na rôzne skúmanie aspektov koloidov, vrátane Brownovho pohybu. Jeho práca bola dôležitá pre biochémiu a bakteriológiu.
So svojou vedeckou prácou pokračoval v Nemecku. V Göttingene pracoval ako profesor chémie, kde zostal až do konca svojej kariéry. V roku 1925 dostal Nobelovu cenu za jeho prácu o koloidoch počas pôsobenia v Grazi.
Zomrel iba niekoľko dní po odchode z Göttingenu v roku 1929. Na jeho počesť je po ňom na Mesiaci pomenovaný kráter.
Lacropte

Poloha

Obec má rozlohu 26,23 km². Najvyšší bod je položený 266 m n. m. a najnižší bod 168 m n. m.

Obyvateľstvo

Počet obyvateľov obce je 642 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Ulianovsku

Električková doprava v ruskom meste Ulianovsk funguje od roku 1954. Spolu 12 liniek jazdí na sieti s rozchodom 1 524 m.
Miestna doprava

Miestna doprava je druh vnútroštátnej dopravy. Spravidla ide o vykonávanie dopravy na najmenšej administratívnej úrovni krajiny¹. Na Slovensku je synonymum miestnej dopravy obecná doprava. Podľa kritéria použitej dopravnej cesty je vo väčšine prípadov homogénna.

Miestna nákladná doprava

Z hľadiska nákladnej dopravy sem patrí jednoduché zásobovanie v rámci obce. Vo väčších mestách je dobrým príkladom napríklad zásobovanie zo skladu do predajne, poprípade preprava balíkov a poštových zásielok.

Miestna osobná Slovensku

Z hľadiska osobnej dopravy sem patrí preprava osôb v rámci obce. V konkrétnom prípade sa takáto doprava nazýva mestská doprava, mestská autobusová doprava alebo mestská hromadná doprava. Zriaďuje sa len v prípade, že na obsluhu obce (spravidla mesta) nepostačuje vnútrooblastná doprava, alebo je potreba komplexnejšej obsluhy územia (veľký počet obyvateľov, ktorý je potrebné prepraviť rýchlo v rámci mesta, veľká hustota obyvateľstva). Táto doprava je charakteristická vysokou dynamikou (počet zastávok, počet dverí určených na nástup, počet spojov).
Prevádzkovatelia miestnej osobnej dopravy sú v prípade väčších miest dopravné podniky² prevádzkujúce MHD na rôznych trakciách (autobus, električka, trolejbus), alebo divízie dopravcov SAD vykonávajúce MAD v menších mestách. Diskutabilné je zaradenie Tatranskej elektrickej železnice a Trenčianskej elektrickej železnice.
Sausses

Poloha

Sausses má rozlohu 14,68 km². Najvyšší bod je položený 2 151 m n. m. a najnižší bod 568 m n. m.

Obyvateľstvo

Sausses má 117 obyvateľov (2009).
Graf vývoja obyvateľstva:
Zdroje: INSEE
Fours (Gironde)

Poloha

Obec má rozlohu 4,64 km². Najvyšší bod je položený 33 m n. m. a najnižší bod 0 m n. m.

Obyvateľstvo

Počet obyvateľov obce je 303 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plaisians

Poloha

Obec má rozlohu 29,64 km². Najvyšší bod je položený 1 364 m n. m. a najnižší bod 391 m n. m.

Obyvateľstvo

Počet obyvateľov obce je 177 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villars (Eure-et-Loir)

Poloha

Obec má rozlohu 8,34 km². Najvyšší bod je položený 148 m n. m. a najnižší bod 137 m n. m.

Obyvateľstvo

Počet obyvateľov obce je 157 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montastruc-Savès

Poloha

Obec má rozlohu 5,75 km². Najvyšší bod je položený 346 m n. m. a najnižší bod 237 m n. m.

Obyvateľstvo

Počet obyvateľov obce je 63 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majkop

Dejiny

Majkop bol založený 25. mája 1857 ako vojenská pevnosť. Stopy najstaršieho osídlenia sa našli v podobe bohatého pohrebiska z obdobia eneolitu.
V roku 1970 získal štatút mesta a o rok neskôr bol vytvorený erb. V roku 1911 tu bolo objavené ložisko ropy a mesto zažilo svoj najväčší rozvoj. Po Revolúcii v roku 1918 bolo mesto oslobodené bielogvardejcami, ktorí tu boli až do roku 1920. V roku 1936 sa stal centrom Adygejskej oblasti. Počas Veľkej vlasteneckej vojny bol okupovaný od 9. augusta 1942 do 29. januára 1943, kedy bol oslobodený Červenou armádou. Od roku 1990 je hlavným mestom Adygejskej republiky.

Obyvateľstvo

Majkop má 153 468 obyvateľov (2008). Podľa sčítania v roku 2002 tvorili Rusi 72,59%, Adygejci 16,65%, Arméni 2,99% a Ukrajinci 2,52%.
Kochnáčsky potok

Prameň

Tečie v Nitrianskej pahorkatine, v geomorfologickej časti Bánovská pahorkatina, na severoseverovýchodnom svahu Podhlinia (332,6 m n. m.) v nadmorskej výške približne 280 m n. m.
Sault Ste. Marie

Ekonomika

V minulosti i v súčasnosti mesta má veľký význam výroba ocele. Ďalšími významnými firmami sú St. Mary’s Paper, ktorá vyrába v Sault Ste. Marie papier a celulózu a call centrum firmy Sutherland Group. Transkanadská diaľnica A17 spája mesto s Thunder Bay na západe a Sudbury na juhu. S michiganským mestom Saul Ste. Marie je mesto prepojené mostom, ktorý sa na americkej strane napája na diaľnicu I-75 do Detroitu.

Doprava

Cestné prepojenie zabezpečuje cesta Highway17, ktorá je súčasťou cesty Trans-Canada Highway, ktorá prepája kanadské pobrežia Atlantického a Tichého oceánu. So Sault Ste. Marie v Michigane spája mesto most. Mesto plní tiež dôležitú úlohu v lodnej doprave. Nachádza sa tu aj menšie letisko.

Šport

Najvýznamnejším športovým klubom mesta je hokejový Sault Ste. Marie Greyhounds, účastník Ontario Hockey League. Svoje zápasy hráva v modernej a designovo zaujímavej multifunkčnej aréne Essay Centre.
Milankovičov cyklus

Milankovičova teória alebo milankovičove (klimatické) cykly sú periodicky sa opakujúce systematické zmeny v príjme slnečného žiarenia, spôsobené výkyvmi v obehu Zemského telesa okolo Slnka. Tieto zmeny môžu na Zemi ovplyvňovať viacero environmentálnych parametrov, ako napríklad zmeny podnebia (zaľadnenie, globálne otepľovanie) ale ovplyvňujú aj viaceré geologické činitele ako je napr. cyklická sedimentácia.
Pomenovaná je podľa srbského  fyzika a matematika M. Milankoviča (1879 – 1958), ktorý ako prvý počas prvej svetovej vojny podal dôkazy o existencii spomínaných cyklov. Milanković podal matematické odôvodnenie toho ako môžu súvisieť klimatické cykly s cyklickými orbitálnymi pohybmi Zeme ako je excentricita, precesia a oblikvita.
Zemská os uskutoční jeden cyklus precesie za približne 26 000 rokov. Súčasne dochádza k zmene náklonu osi medzi 22,1 a 24,5° v 41 000 ročných cykloch. Excentricita zemskej dráhy vyjadruje zmeny obežnej dráhy Zeme z eliptickej na takmer kruhovú. Cykly spôsobené týmto dejom sa opakujú každých približne 96 až 127 000 rokov.
Opakujúce sa cykly sú pomerne dobre zaznamenané vo fosílnom stave. Výskum ukázal, že systematicky sa opakujúce obdobia teplej a chladnej klímy pomerne výstižne zodpovedajú milankovičovym cyklom a s časom si získali podporu u veľkého množstva vedcov. Naďalej však existujú rôzne ťažkosti pri preukazovaní niektorých častí teórie. Napr. to, že cyklus ekcentricity opakujúci sa každých približne 100 000 rokov má omnoho menší dopad ako cyklus precesie a oblikvity.
Pokračovaním výskumov vrtov v ľadovcoch v Grónsku a na Antarktíde došli vedci k záveru, že na severnej aj južnej pologuli došlo za posledné 2 milióny rokov k 20 cyklom nárastu a poklesu ľadovcovej pokrývky.
Existujú aj ďalšie astronomické cykly, ktoré objavil Joseph Adhemar, James Croll a ďalší, ale ich potvrdenie bolo dlhú dobu komplikované, kvôli absencii presvedčivo datovateľných dôkazov poukazujúcich. ktoré z cyklov boli významnejšie. Až do začiatku výskumu vrtných jadier projektu Deep Sea Drilling Project, sumarizovanom v článku Haysa, Imbrieho a Shackletona v časopise Science v roku (1976) nebol astronomickým cyklom prikladaný veľký význam.
Giromagny (obec)

Poloha

Obec má rozlohu 5,65 km². Najvyšší bod je položený 800 m n. m. a najnižší bod 452 m n. m.

Obyvateľstvo

Počet obyvateľov obce je 3 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pestrec mariánsky

Rozšírenie

Rastie na suchých kamenistých pôdach. Je pôvodom zo Stredomoria, v Malej a Juhozápadnej Ázie a na Kanárskych ostrovoch. V Strednej Európe rastie iba ako zdomácnený.

Opis

je to ročná alebo dvojročná rastlina. Rastie do výšky približne 150 cm. Má tmavozelené lesklé a vrúbkované listy s ostňami na krajoch. Má jeden červenkasto ružový kvet. Kvitne od júna do augusta.
Kvety, listy a semená sa zbierajú pre liečivé účely. Rastlina obsahuje silymarín, ktorý sa používa pri liečení pečene. Je to jedna z najúčinnejších látok na ochranu pečene. V ľudovom liečiteľstve sa používal pri nedostatku materského mlieka, liečbe žltačky a poruchy žlče.
Chemy

Poloha

Obec má rozlohu 3,48 km². Najvyšší bod je položený 31 m n. m. a najnižší bod 22 m n. m.

Obyvateľstvo

Počet obyvateľov obce je 640 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Glomel

Poloha

Obec má rozlohu 79,93 km². Najvyšší bod je položený 307 m n. m. a najnižší bod 134 m n. m.

Obyvateľstvo

Počet obyvateľov obce je 1 376 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Vertík

Zo života

Jeho kňazské pôsobenie začalo asi v roku 1680. Od roku 1687 pôsobil ako farár vo Fačkove. V rokoch 1692 – 1695 zastával aj post žilinského kaplána. Od roku 1694 sa staral aj o domanižskú farnosť. Okolo roku 1700 sa vrátil do rodného Zliechova, kde pôsobil zhruba osem ďalších rokov. V roku 1701 dal postaviť oltár v kostole v Domaniži.  Neskôr od roku 1708 už do konca svojho života zotrval v Domaniži, kde bol podľa dodnes zachovaných ústnych podaní veľmi obľúbeným kňazom. V roku 1710 mal ísť dokonca do Ríma k pápežovi Klementovi XI. ale choroba mu to nedovolila. Známy je hlavne vďaka tomu, že 4. septembra 1712 ho pri prechode Suchou dolinou z Rajeckej Lesnej do Domaniže smrteľne zranili zbojníci z Jánošíkovej družiny Huncaga a Plavčík z Dunajova. Následne farár žil ešte mesiac v ťažkých bolestiach a 2. októbra 1712 skonal na svojej fare v Domaniži. Pochovali ho 5. októbra 1712. Pohreb bol veľký a smutný, zúčastnila sa na ňom celá domanižská farnosť a všetci obyvatelia rodného Zliechova. Jeho telo uložili v krypte Domanižského kostola a táto krypta je dodnes viditeľná. Po smrti farára Juraja Vertíka sa začal veľký hon na Jánošíkovu družinu. Postupne od novembra 1712 do apríla 1713 drvivú väčšinu zbojníkov z jeho družiny vrátane Jánošíka popravili.
Mercy (Allier)

Poloha

Mercy má rozlohu 28,8 km². Najvyšší bod je položený 297 m n. m. a najnižší bod 257 m n. m.

Obyvateľstvo

Mercy má 272 obyvateľov (2009).
Graf vývoja obyvateľstva:
Zdroje: INSEE
Abeceda (jazykoveda)

Radenie písmen v abecede

Jednotlivé písmená v konkrétnej abecede majú obyčajne pevne stanovené poradie (tzv. abecedné poradie), v akom nasledujú za sebou.  Vďaka tomu môže abeceda slúžiť na vytvorenie poradia položiek, ktoré obsahujú písmená.  Toto poradie sa používa na radenie rôznych zoznamov. Poradie písmen v dvoch jazykoch sa môže líšiť, aj keď používajú tú istú abecedu. Napríklad španielsky jazyk aj slovenský jazyk používajú rozšírenú latinskú abecedu, ale digraf CH sa v španielskej abecede radí C–CH–D a v slovenskej abecede H–CH–I.
V posledných rokoch vznikla iniciatíva Unicode, ktorej snahou je zoradiť väčšinu systémov zápisu používaných vo svete do jednej kódovej tabuľky.

Zaujímavosti

Zvuky reči všetkých jazykov sveta sa dajú zapísať pomerne malou univerzálnou sadou písmen.  Štandardnou verziou takejto sady je medzinárodná fonetická abeceda, ktorá vznikla koncom 19. storočia.